open-index/open-wikipedia-markdown huggingface dataset:
Yzeures-sur-Creuse

**Izer sir Krez** () je naseljeno mesto u Francuskoj u regionu Centar, u departmanu Endr i Loara.

Po podacima iz 2006. godine broj stanovnika u mestu je bio 1 467, a gustina naseljenosti je iznosila 26 stanovnika/km².

## Demografija

**Demografija**

	



Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:700 height:300
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1793 text:1793
  bar:1800
  bar:1806
  bar:1821 text:1821
  bar:1831
  bar:1836 
  bar:1841
  bar:1846 text:1846
  bar:1851
  bar:1856 text:1856
  bar:1861
  bar:1866 text:1866
  bar:1872
  bar:1876
  bar:1881
  bar:1886 text:1886
  bar:1891
  bar:1896
  bar:1901
  bar:1906
  bar:1911 
  bar:1921 text:1921
  bar:1926
  bar:1931
  bar:1936
  bar:1946 
  bar:1954
  bar:1962 text:1962
  bar:1968
  bar:1975
  bar:1982 
  bar:1990
  bar:1999
  bar:2006 text:2006

PlotData=
  color:barra width:14 align:left
  bar:1793 from:0 till: 1298
  bar:1800 from:0 till: 1286
  bar:1806 from:0 till: 1347
  bar:1821 from:0 till: 1389
  bar:1831 from:0 till: 1690
  bar:1836 from:0 till: 1774
  bar:1841 from:0 till: 1828
  bar:1846 from:0 till: 1880
  bar:1851 from:0 till: 1874
  bar:1856 from:0 till: 1938
  bar:1861 from:0 till: 1908
  bar:1866 from:0 till: 1903
  bar:1872 from:0 till: 1855
  bar:1876 from:0 till: 1837
  bar:1881 from:0 till: 1792
  bar:1886 from:0 till: 1823
  bar:1891 from:0 till: 1874
  bar:1896 from:0 till: 1843
  bar:1901 from:0 till: 1793
  bar:1906 from:0 till: 1777
  bar:1911 from:0 till: 1728
  bar:1921 from:0 till: 1625 
  bar:1926 from:0 till: 1653
  bar:1931 from:0 till: 1607
  bar:1936 from:0 till: 1520
  bar:1946 from:0 till: 1527
  bar:1954 from:0 till: 1445
  bar:1962 from:0 till: 1529
  bar:1968 from:0 till: 1588
  bar:1975 from:0 till: 1737
  bar:1982 from:0 till: 1820
  bar:1990 from:0 till: 1747
  bar:1999 from:0 till: 1476
  bar:2006 from:0 till: 1467



## Reference

## Literatura

* 
* 
* 
* 
* 
* 

## Vanjske veze
Boisgibault

**Buažibo** () je naseljeno mesto u Francuskoj u regionu Burgundija, u departmanu Nijevr.

## Demografija

## Reference

## Literatura

* 
* 
* 
* 
* 
* 
* Décret 95-1240 du 21 novembre 1995 pour la création de la réserve naturelle du Val de Loire, de La Charité sur Loire à **Boisgibault**.
* Journal officiel de la République française n° 74 du 28 mars 2002 - Liste des immeubles protégés au titre de la législation sur les monuments historiques au cours de 2001 pour le Château de **Boisgibault**.
* Article : "Bientôt 10 000 visiteurs pour **Boisgibault**" - Journal du Centre, 12 février 2006, à propos des 10 000 visiteurs qui ont consulté et contribué au site internet lancé par la famille **Boisgibault**. L'objectif était de mieux comprendre le lien entre le patronyme et le toponyme et les principales informations sont reprises dans cet article.

## Vanjske veze
* Discovering the departments of France
For Whom the Bell Tolls (film)

***For Whom the Bell Tolls*** ( je američki ratni film snimljen 1943. u režiji Sama Wooda. Predstavlja adaptaciju istoimenog romana Ernesta Hemingwaya. Protagonist, čiji lik tumači Gary Cooper je Robert Jordan, američki profesor španskog jezika koji se nakon izbijanja španskog građanskog rata kao dobrovoljac priključio republikancima. Radnja prikazuje kako se zajedno s grupom gerilaca u nacionalističkoj pozadini nastoji dići u zrak strateški važan most.

Film, prije čijeg snimanja je Hemingway lično odobrio izbor Garyja Coopera i Ingrid Bergman za glavne glumce, se neobično vjerno držao književnog predloška. Zbog toga je bio neobično dug za svoje vrijeme, ali je publiku, s obzirom na tada aktualni drugi svjetski rat, privukla kako antifašistička tema, tako i atraktivna fotografija u boji. Na kraju je predstavljao najgledaniji od svih filmova u SAD 1943. godine i donio Oscar za najbolju sporednu ulogu grčkoj glumici Katini Paxinou.

Nakon rata je prikazivan u skraćenom obliku, da bi originalna verzija bila restaurirana 1990. godine.

## Uloge
* Gary Cooper ... Robert Jordan
* Ingrid Bergman ... María
* Akim Tamiroff ... Pablo
* Arturo de Córdova ... Agustín
* Vladimir Sokoloff ... Anselmo (vodič)
* Mikhail Rasumny ... Rafael (Ciganin)
* Fortunio Bonanova ... Fernando
* Eric Feldary ... Andrés (kurir generala Golza)
* Victor Varconi ... Primitivo (stražar)
* Katina Paxinou ... Pilar
* Joseph Calleia ... El Sordo
* Lilo Yarson ... Joaquin
* Alexander Granach ... Paco
* Adia Kuznetzoff ... Gustavo
* Leonid Snegoff ... Ignacio
* Duncan Renaldo ... Poručnik Berrendo (nacionalistički oficir koji traži gerilce)

## Reference

## Vansjke veze

* 
* 
* 

### Streaming audio
* Radio adaptation of ''For Whom The Bell Tolls'' February 12, 1945 on Lux Radio Theatre; 50 minutes, with the original stars (MP3)
Joseph E. Davies

**Joseph Edward Davies** (29. novembar 1876 – 9. maj 1958) bio je američki pravnik i diplomat. Dugu i uspješnu privatnu advokatsku karijeru, prilikom koje se specijalizirao za antitrustovne slučajeve, povremeno su prekidale službe u administracijama koji su pripadali njegovoj Demokratskoj stranci. Godine 1915. ga je predsjednik Woodrow Wilson imenovao za prvog predsjednika Federalne trgovinske komisije (FTC). Godine 1936. ga je Franklin Roosevelt imenovao za drugog po redu ambasadora SAD u SSSR-u. Tokom dvogodišnjeg mandata, koji je koincidirao s Velikom čistkom, stekao je simpatije prema Staljinu i njegovom režimu. Godine 1941. ga je Roosevelt, kako bi olakšao svoju politiku pomoći SSSR-u u drugom svjetskom ratu, zamolio da svoja zapažanja izloži u knjizi memoara. Daviesova knjiga pod naslovom *Mission to Moscow* je postala bestseler, a 1943. je ekranizirana u istoimeni film, koji je kasnije postao jedno od najkontroverznijih ostvarenja u historiji Hollywooda.

## Izvori

## Vanjske veze

* United State Embassy, Russia. ''US Ministers and Ambassadors to Russia''
* Political Graveyard Web Site
* Mission to Moscow (AMC Network)
* 
* Joe Davies Foundation
* Joseph E. Davies Collection – Chazen Museum of Art University of Wisconsin, Madison
Mission to Moscow

***Mission to Moscow*** () je knjiga memoara američkog diplomata Josepha E. Daviesa, objavljena 1941. godine, poznata kao predložak za istoimeni igrani film snimljen dvije godine, a koji se danas smatra najkontroverznijim hollywoodskim ostvarenjem 1940-ih.

Knjiga je originalno opisivala Daviesov mandat kao drugog po redu ambasadora SAD u SSSR-u, koji je trajao od 1936. do 1938. godine, i koincidirao sa vrhuncem Velike čistke. Usprkos toga, Davies je tokom svog boravka u Moskvi stekao simpatije prema Staljinu i njegovom režimu, te ih kasnije javno iskazivao. Nakon izbijanja drugog svjetskog rata, odnosno početka operacije Barbarossa je predsjednik Franklin Roosevelt zamolio Daviesa da napiše knjigu o pozitivnim stranama SSSR, a kako bi olakšao Rooseveltovu politiku vojne pomoći Sovjetima. Davies je prihvatio molbu i napisao knjigu koja je postala bestseler.

Dvije godine kasnije, kada su se SAD i SSSR i formalno našle na istoj strani kao saveznici, *Mission to Moscow* je, također na Rooseveltovu molbu, ekranizirana od strane hollywoodskih studija. Film je predstavljao kombinaciju same Daviesove naracije, odnosno igranih scena gdje njegov lik tumači Walter Huston. U njemu se na apologetski način nastoje opravdati dotada najkontroverzniji Staljinovi potezi kao Pakt Ribbentrop-Molotov i invazija Finske, a posebno se ističu scene u kojima su rekonstruirana zloglasna Moskovska suđenja te sugerirano kako su na njima osuđene ličnosti uistinu bile krive za pripadnost njemačkoj petoj koloni.

Film nije doživio veliki komercijalni uspjeh, a kasniji kritičari su mu zamjerali preveliku didaktičnost i previše očigledno propagandni karakter. Najveće je kritike, međutim, izazvao tek iza drugog svjetskog rata, odnsono nakon početka antikomunističke histerije u SAD. Upravo je *Mission to Moscow* postao ključan argument svih političara koji su optuživali Hollywood da je leglo komunista i pro-sovjetskih "subverzivaca".

## Povezano
* *[[Chetniks! The Fighting Guerillas]]*

## Vanjske veze
* 
*
Frauen sind doch bessere Diplomaten

***Frauen sind doch bessere Diplomaten*** () je njemačka filmska komedija snimljena 1941. u režiji Georga Jacobyja, najpoznatija kao prvi njemački cjelovečernji film u boji.

Radnja je smještena u Njemačku za vrijeme burnih revolucionarnih zbivanja 1848. godine, a protagonistica, koju tumači Marika Rökk, je lijepa plesačica koja nastoji spriječiti zatvaranje lokalnog kazina.

*Frauen* je nastao kao dio nastojanja nacističkog ministra propagande Josepha Goebbelsa da se njemačkoj publici pruži što potpunija alternativa hollywoodskim filmovima. Goebbels je pri tome bio posebno zabrinut zbog hollywoodskih filmova u boji koji su koristili tehniku Technicolor, te je inzistirao da se koristi tehnika Agfacolor koja je nezavisno razvijena u Njemačkoj 1930-ih. Snimanje je počelo u julu 1939. godine, neposredno pred izbijanje drugog svjetskog rata te se odužilo, velikim dijelom zbog nesnalaženja i velikih problema koje je pred autore postavljala nova tehnologija. Dodatni problem je predstavljao bijeg češkog glumca Karela Štepaneka u London, zbog čega su se morale nadosnimiti sve njegove scene. Snimanje se tako odužilo, a tokom njega su se Rökk i Jacoby vjenčali. Kada je dovršen, predstavljao jedan od najskupljih filmova napravljenih u Trećem rajhu, ali je brzo stekao veliku gledanost te postao jedan od najpopularnijih i komercijalno najuspješnijih filmova svog doba.

## Uloge
* Marika Rökk ... Marie-Luise Pally
* Willy Fritsch ... Rittmeister von Karstein
* Aribert Wäscher ... Der Landgraf
* Hans Leibelt ... Geheimrat Berger
* Ursula Herking ... Mariechen
* Herbert Hübner ... Dr. Schuster
* Carl Kuhlmann ... Paul Lamberg - Direktor des Spielcasinos Homburg
* Georg Alexander ... Viktor Sugorsky
* Leo Peukert ... Der Bürgermeister
* Erika von Thellmann ... Seine Frau
* Karl Günther ... Der General
* Rudolf Carl ... Karl Bursche des Rittmeisters von Karstein
* Edith Oß ... Annette
* Rolf Heydel ... Hanussen
* Käte Kühl ... Frau Lamberg
* Erich Fiedler ... Kellner

## Vanjske veze
*
Predrasuda

**Predrasuda** je unaprijed donesen sud ili mišljenje o čemu što se dovoljno ne poznaje niti se temeljito i kritički proučilo, odnosno prije iskustva. Obično je to proširen i ustaljen, unaprijed postavljen stereotipan stav, zasnovan na nedokazivim tvrdnjama i lažnim autoritetima o pripadnicima drugih religija, etnija, nacija i dr., ali i zaziranje od čega utemeljenog na drugačijim običajima ili navikama (prema vrstama jela, u izboru jestive/nejestive hrane itd.).

Predrasude se mogu definirati i kao pretežno negativni stavovi prema nekoj skupini ili prema pojedincima, kao i neopravdane ili pretjerane generalizacije u vezi tih skupina ili osoba. Predrasude su stavovi doneseni unaprijed, prije nego što imamo dovoljno informacija o predmetu našeg stava. One su naučene, odnosno stečene na isti način na koji smo u životu učili i usvajali ostale stavove i uvjerenja. Najčešće se stječu u djetinjstvu, prema učenju roditelja, odgajatelja, skrbnika, odnosno socijalnih skupina u kojima se odrasta.
Predrasude su vrlo tvrdokorne jer se uče po modelu, odnosno od osoba ili socijalnih skupina koje predstavljaju autoritet i vjerodostojnost.
Predrasude su često temelj raznih oblika nepravednog i diskriminirajućeg ponašanja prema osobama na koje se odnose.

Potpuno suprotno je postrasuda.

## Reference

## Vanjske veze
;Ostali projekti
Die goldene Stadt

**Die goldene Stadt** () je njemački igrani film snimljen 1942. u režiji Veita Harlana, poznato kao drugo cjelovečernje ostvarenje u boji njemačke kinematografije. Temelji se na kazališnom komadu *Der Gigant* austrijskog pisca Richarda Billingera. Protagonistica, čiji lik tumači Kristina Söderbaum je njemačka djevojka iz Sudeta, kćer bogatog seljaka, koja sanja o tome da živi u velikom gradu kao što je Prag. Radnja prikazuje kako će je nastojanje da ispuni san dovesti do tragedije. *Die goldene Stadt* je napravljen pod paskom nacističkog ministra propagande Josepha Goebbelsa, koji je inzistirao da se napravi novi kraj u kome protagonistica, za razliku od književnog predloška, vrši samoubistvo i koji sugerira da je to rezultat njene odluke da napusti zavičaj, a što je sadržaj trebalo uskladiti sa ideologijom *[[Blut und Boden]]* (krvi i tla). Premijerno je prikazan na venecijanskoj Mostri gdje je Söderbaum dobila Volpi kup za najbolju glumicu. Nakon rata su ga zabranile savezničke vlasti, ali je zabrana 1954. ukinuta u Zapadnoj Njemačkoj.

Film je u Beogradu prikazan u jesen 1942, premijerom je ponovo otvoren bioskop "Beograd", najveći na Balkanu, imao je 108.000 gledalaca.

## Izvori


## Vanjske veze
* 
* Die goldene Stadt  auf der Webseite der Friedrich-Wilhelm-Murnau-Stiftung 
* Die goldene Stadt bei www.deutscher-tonfilm.de .
* Der Große König / Die Goldene Stadt / Die Frau meiner Träume (Rezension zu den DVD-Veröffentlichungen von cinemusic.de).
* Die goldene Stadt  bei deutsches-filminstitut.de.
* BEMERKENSWERTE FILME AUS DEM JAHRE 1942 . . . Die goldene Stadt .
* Die goldene Stadt  bei *cinefest Internationales Festival des deutschen Film-Erbes*.
* „Die goldene Stadt“ von Veit Harlan „Rassenbiologie“ im nationalsozialistischen Unterhaltungsfilm  bei www.shoa.de (Shoa.de).
* ''Die goldene Stadt'' bei filmportal.de
Islamofobija

**Islamofobija** obuhvaća predrasude, mržnju i strah od islama i muslimana. Iako religijska netrpeljivost prema islamu i progoni muslimana imaju dugu historiju i sežu od 7. vijeka, na islamofobiju se danas gleda primarno kao na suvremeni fenomen u Zapadnom svijetu koji se rasplamsao na prijelazu iz 20. u 21. vijek. Glavni događaji koji su tomu prethodili su teroristički napadi 11. 9. 2001. na New York, kao i popularizacija radikalnog koncepta Samuela P. Huntingtona o sukobu civilizacija i unutarnjem ratu kultura. Kao dodatni motivi uzimaju se oštre dnevnopolitičke debate o pravima muslimanskih imigranata kao što su gradnja džamija, pokrivanje lica, itd.

Učestali zatvoreni stavovi koji karakteriziraju islamofobiju su:
* Islam je monolitni blok, statičan i neosjetljiv na promjene.
* Islam nema zajedničkih vrijednosti s drugim kulturama; nije podložan utjecajima i ne utječe na druge.
* Islam je inferioran Zapadu; barbarski, iracionalan, primitivan i seksistički.
* Islam je nasilan, agresivan i prijeteći, sklon podržavanju terorizma, aktivan u sukobu civilizacija.
* Islam je politička ideologija koja se koristi za politički ili vojni prodor.
* Islam odbacuje svaki tip kritike na njegov račun.
* Diskriminacija prema muslimanima i njihovo isključivanje iz društva su opravdani.
* Neprijateljstvo prema islamu je prirodna i normalna pojava.

Više naučnika islamofobiju na Zapadu dovodi u kontekst s rasizmom odnosno formom arabofobije ili turkofobije, a neki pronalaze vjerske analogije i sa starijim fenomenima antisemitizma i antikatolicizma. Politička islamofobija najčešće se temelji na poistovjećivanju islama i muslimana s njihovim radikalnim ideologijama odnosno pojedincima. Određene političke struje unutar Sjedinjenih Država i njihovih savezničkih država prozivane su da svjesno šire islamofobiju s ciljem oblikovanja javnog mnijenja odnosno opravdavanja interesnih vojnih pohoda diljem svijeta.

## Povezano
* Kristijanofobija (hristijanofobija)
* Judeofobija
* Hindufobija

## Literatura
*  
*  
*  
*  
*  
;Ostali projekti
Höfn

**Höfn** ili **Höfn í Hornafirði** zvan i **Hornafjardarbaer**  je Islandski grad i općina od 1 690 stanovnika.
## Geografija
*Höfn* leži na jugoistoku Islanda, na obalama fjorda Hornafjörður, udaljen 474 km istočno od Rejkjavika. Grad se smjestio na poluotoku, unutar zatvorene lagune, na mjestu gdje uski prirodni kanal vodi na otvoreno more. On je jedna od rijetkih luka u tom dijelu Islanda, čije su obale tu potpuno nepristupačne.

Njegovo ime - *Höfn* zapravo znači luka, ali se općina između 1994. - 1998. inače zvala - **Hornafjarðarbær**. Luka *Höfne* nije baš idealna jer u nju treba vrlo pažljivo uplovljavati da se ne nasuka na pličine. Pa joj je potrebno jaružanje, da se iskopa nagomilani pijesak i blato ispred luke, iako ulazni kanal ima minimalnu dubinu od 6 do 7 metara, ali ga treba vrlo pažljivo naciljati, jer je laguna ispred luke posuta niskim plitkim otočićima koji se za visoke plime uopće nevide. Tokom zime je zaleđena, pa je neupotrebljiva.
## Historija
Taj kraj i fjord je naseljen već više vijekova ribarima, ali je naselje *Höfn* počelo izrasti 1897. kad je Ottó Tulinius, tu otvorio trgovinu, ipak je sporo raslo pa je tek - 1988. dobilo status grada. 
## Znamenitosti
Atrakcija grada je najveći evropski glečer - Vatnajökull koji se nalazi u istoimenom nacionalnom parku i rezervat prirode -Skaftafell, koji se nalaze prema sjevernoj unutrašnjosti. 
## Privreda i transport
Glavna ekonomska aktivnost je ribarstvo i trgovina uz turizam koji se razvija u posljednje vrijeme.
Sedam kilometara pored grada leži aerodrom Hornafjörður (IATA: HFN, ICAO: BIHN), iz kog je moguće letjeti jedino za Rejkjavik.
## Reference

## Vanjske veze

* Službene stranice općine Höfn
* ''Höfn'' na portalu Travelguideeng
Vatnajökull

**Vatnajökull** (prevedeno **[[Glečer]] Vatna**) je najveći evropski glečer, smješten na jugoistoku Islanda, iznad gradića Höfn.

## Geografija
Ledeno polje na jugoistoku Islanda obuhvaća površinu od 8400 km² (8 % ukupne površine zemlje) s prosječnom debljinom leda višom od 900 metara. Leži na oko 1524 metara prosječne nadmorske visine, dok se kod vulkana Öræfajökull na jugu uzdiže i do 2119 metara kod vrha Hvannadalshnúkur, koji je najviši na Islandu. Širom glečera postoje brojni aktivni vulkani, a njegove vode izvor su stotinjak rijeka, od kojih su najveće Þjórsá, Skjálfandafljót, Jökulsá á Fjöllum i Jökulsá á Fljótsdal (koja se u donjem toku zove Lagarfljót). Otopljene vode i nataložene morene na južnom kraju glečera, uz brojne brojne termalne izvore ispod leda, dugo su onemogućavale izgradnju cesta na uskom pojasu kopna između glečera i oceana, sve dok krajem 1970-ih nije uz velike napore konačno završena obalna magistrala koja okružuje otok.

Povremene erupcije Grímsvötna, najvećeg vulkana ispod glečera, otopaju okolni led i stvaraju jezero koje se povremeno preliva preko svojih ledenih zidova, i tako uzrokuje katastrofalne poplave koje tu zovu *jökulhlaup* (tekući glečer). Za vrijeme erupcija 1934 i 1938. godina, nivo voda iz jökulhlaupa dosegao je 50.000 kubnih metara u sekundi. Tokom 20. vijeka jökulhlaup se događa na Vatnajokullu otprilike svakih 5 do 10 godina jer je Grímsvötn eruptirao 1996., 1998. i 2004. godine.

Kod planinskog masiva Kverkfjöll na sjeveru glečera postoji čitav sistem spilja u ledu dug nekih 7 km. Glavni centar za posjet glečeru i istoimenom nacionalnom parku Vatnajökull je ribarski gradić Höfn.

## Reference

## Vanjske veze

* ''Reykjanes Geopark'' na portalu Vatnajokull.com 
* ''Vatnajökull'' na portalu Encyclopædia Britannica
Juraj Utišinović Martinuzzi

**Juraj Utješinović** (Georg Utiessenovicz-Martinuzzi ili George Utissenich) (1482 – prosinac 16, 1551) je bio hrvatski plemić, monah pavlinskoga odreda, te Ugarski državnik, pobornik kralja Ivana Zapolje i njegovog sina Ivana Žigmunda Zapolje. Služio je kao biskup Oradea, nadbiskup Esztergoma, i kao kardinal.

## Reference

## Literatura
* A. Bechet, Histoire du ministére du cardinal Marlinusius (Paris, 1715); O. M. Utieienovi, Lebensgeschichte des Cardinals Georg t.Jliesenoviil (Vienna, 1881); Codex epistolaris Fratris Georgii 1535-1551, ed. A. Krolyi (Budapest, 1881). But the most vivid presentation of Fráter is to be found in M. Jókais' fine historical romance, Brother George (Hung.) (Budapest, 1893).
Snæfellsnes

**Snæfellsnes** (doslovno prevedeno sa islandskog: Snježni brdoviti poluotok) je poluotok koji sa sjevera zatvara zaljev Faxaflói, na jugozapadnoj obali Islanda, u sjevernom Atlantiku.

## Geografija
Snæfellsnes leži zapadno od fjorda Borgarfjörður, dug je nekih 75 km, a širok od 10 do 30&nbsp;km. Duž sjevernih obala poluotoka leže ribarska mjestašca kao što su Rif, Olafsvik, Grundarfjordur, Stykkisholmur i Búðardalur. Poluotok zovu Island u malom jer se tu nalaze mnoge nacionalne znamenitosti, uključujući i ugasli stratovulkan Snæfellsjökull koji se smatra jednim od simbola Islanda. Sa svojom visinom od 1446 metara, najviša je planina na poluotoku i ima glečer koji se za vedrih dana može vidjeti iz Reykjavika, s udaljenosti od oko 120&nbsp;km. Velik dio poluotoka je 28. juna 2001. proglašen nacionalnom parkom.

## Popularna kultura
Snæfellsnes je poslužio Julesu Verneu kao ispiracija za roman Put u središte Zemlje. Poluotok je također jedna od glavnih pozornica gdje se odvija staronordijska saga Laxdœla, prema kojoj se tu rodio glavni junak Bolli Bollasson.

## Reference

## Vanjske veze

* ''Snæfellsjökull National Park'' na portalu National Park Snæfellsjökull
Snæfellsjökull

**Snæfellsjökull** (doslovno prevedeno sa islandskog: Snježni glečer) je 700 000 godina star stratovulkan na jugozapadnoj obali Islanda.

## Geografija
Snæfellsjökull leži zapadno od grada Borgarfjörður, na vrhu poluotoka Snæfellsnes, udaljen nekih 180 km sjeverno od Reykjavika. Visok je 1446 metara , a na vrhu mu se nalazi glečer, koji se za vedrih dana može vidjeti iz Reykjavika.

Snæfellsjökull je najviša planina na poluotoku i jedan od simbola Islanda. On je poslužio Julesu Verneu kao ispiracija za roman Put u središte Zemlje.

On je kao i velik dio poluotoka Snæfellsnes proglašen 28. juna 2001. nacionalnom parkom Snæfellsjökull (islandski: Þjóðgarðurinn Snæfellsjökull.

## Reference

## Vanjske veze

* ''Snæfellsjökull glacier'' na portalu West Iceland Marketingl 
* ''Snæfellsjökull'' na portalu Global Volcanism Program
Košarkaška reprezentacija Irana

**Iranska košarkaška reprezentacija** predstavlja državu Iran u međunarodnoj muškoj košarci. Jedna je od najjačih na azijskom kontinentu i tri puta prvak Azije. Naslov je osvojila 2007., 2009. i 2013. godine.

## Trenutačna momčad
(sastav na SP 2015.)

## Nastupi

### Olimpijske igre
* 1948.: 14. mjesto
* 2008.: 11. mjesto

### Svjetska prvenstva

* 2010.: 19. mjesto
* 2014.: 20. mjesto

### Azijske igre
* 1951.:  *bronca*
* 1966.: 7. mjesto
* 1970.: 7. mjesto
* 1974.: 6. mjesto
* 1990.: 7. mjesto
* 1994.: 8. mjesto
* 1998.: 7. mjesto
* 2006.:  *bronca*
* 2010.:  *bronca*
* 2014.:  *srebro*

### Azijsko prvenstvo
* 1973.: 5. mjesto
* 1981.: 8. mjesto
* 1983.: 5. mjesto
* 1985.: 8. mjesto
* 1989.: 5. mjesto
* 1991.: 6. mjesto
* 1993.: 4. mjesto
* 1995.: 10. mjesto
* 1997.: 8. mjesto
* 2003.: 5. mjesto
* 2005.: 6. mjesto
* 2007.:  *zlato*
* 2009.:  *zlato*
* 2011.: 5. mjesto
* 2013.:  *zlato*
* 2015.:  *bronca*

### Azijski kup
* 2004.: odustali
* 2008.: odustali
* 2010.: 6. mjesto
* 2012.:  *zlato*
* 2014.:  *zlato*

### Zapadnoazijsko prvenstvo
* 1999.: 4. mjesto
* 2000.: 4. mjesto
* 2001.:  *bronca*
* 2002.:  *srebro*
* 2004.:  *zlato*
* 2005.:  *zlato*
* 2010.:  *zlato*
* 2011.:  *zlato*
* 2012.:  *srebro*
* 2013.:  *zlato*
* 2014.:  *srebro*

### FIBA-ina dijamantna lopta
* 2008.: 4. mjesto

### Zapadnoazijske igre
* 1997.:  *zlato*
* 2002.: 5. mjesto

### Igre islamske solidarnosti
* 2005.:  *bronca*

## Izvori

## Vanjske veze

* Službena stranica Iranskog košarkaškog saveza
Hvalfjörður

**Hvalfjörður** (doslovno prevedeno sa islandskog: Zaljev kitova) je fjord u zaljevu Faxaflói na jugozapadnoj obali Islanda, u sjevernom Atlantiku.

## Geografija
Hvalfjörður je dug nekih 30 km, prosječno dubok 84 metra, a širok 5 km. Leži između naselja Mosfellsbær i Akranes, a od Reykjavíka je udaljen tridesetak kilometara.

Sve do 1998. moralo se voziti nekih 62 km oko fjorda da se stigne do Akranesa, tad je izgrađen tunel Hvalfjarðargöngin preko fjorda dug nekih 5&nbsp;km, koji bitno skraćuje put.

Hvalfjörður je za Drugog svjetskog rata služio kao baza za brodove Kraljevske ratne mornarice Ujedinjenog Kraljevstva i Američke ratne mornarice, tako da duž obala fjorda ima još dosta objekata iz tih vremena.

## Reference

## Vanjske veze

* ''Whale Fjord'' na portalu West Iceland Marketingl
Þjórsá

**Þjórsá** (čita se [Tjoursau]) je najveća rijeka na Islandu duga 230 km.

## Geografija
Rijeka izvire iz glečera - Hofsjökull, koji se nalazi u sredini Islanda, od tamo teče u pravcu jugozapada, preko zaleđenih planina centralnog Islanda, sve do svog ušća u Atlantik, južno od grada Selfoss.

Njena najveća pritoka Tungnaá (duga 129&nbsp;km) izvire iz najvećeg evropskog glečera - Vatnajökull, a uvire kod akumulacionog jezera Sultartangalón sjeverno od vulkana Hekla. Rijeka Þjórsá najznačajniji je izvor hidroenergije na Islandu.

Sliv rijeke Þjórsá velik je oko 7 530 km², u donjoj trećini (dolina Þjórsárdalur) prolazi kroz najobrađeniji dio Islanda gdje se nalazi većina farmi..

## Reference

## Vanjske veze

* ''Thjórs River'' na portalu Encyclopædia Britannica
Alosterna regulacija

**Alosterna regulacija** enzima ili drugih proteina se ostvaruje vezivanjem efektorskih molekula na proteinska alosterna mesta (na mesta koja nisu aktivna mjesta proteina). Efektori koji pojačavaju proteinsku aktivnost se nazivaju *alosterni aktivatori*, dok se oni koji umanjuju proteinsku aktivnost zovu *alosterni inhibitori*. Termin *alosternost* potiče od  (ἄλλος) - "drugi", i  (στερεὀς) - "čvrst (objekat)", što odražava činjenicu da se regulatorno mesto alosternog proteina fizički razlikuje od njegovog aktivnog mesta. Alosterna regulacija je prirodni primer kontrolne petlje, kao što je povratna sprega putem nizvodnih proizvoda.

## Modeli alosterne regulacije

Većina alosternih efekata može biti objašnjena "usaglašenim" MWC modelom ili sekvencionim modelom koji su predložili Košland, Nemeti, i Filmer. Oba metoda postulišu da enzimska podjedinica postoji u jednoj od dve konformacije, napeta (T) i relaksirana (R), i da relaksirana podjedinica lakše vezuje supstrat. Modeli se razlikuju prvenstveno u njihovim pretpostavkama o interakciji podjedinice i prepostojanju oba stanja.

## Povezano

* Kooperativno vezivanje
* Enzimska kinetika
* Proteinski domen

## Reference

## Vanjske veze
* Članak u "Hemijskoj biologiji"
The North Star (film, 1943)

***The North Star*** () je američki crno-bijeli ratni film snimljen 1943. u režiji Lewisa Milestonea. Radnja je smještena u Ukrajinu na početku Velikog domovinskog rata, te prikazuje kako se jedno tamošnje selo našlo pod njemačkom okupacijom, te kako se njegovi stanovnici, koristeći gerilsku taktiku, suprotstavljaju okupatoru. *The North Star* je napravljen u jeku drugog svjetskog rata kada su SAD i SSSR bili saveznici te je imao snažnu propagandnu notu, te su ne samo sovjetski građani, nego i sovjetski poredak, uključujući kolhoze, prikazani sa simpatijama. Sve to je nakon rata, kada je u SAD otpočela makartistička histerija, izazvalo probleme za mnoge uključene u projekt, s obzirom da je film protumačen kao "subverzivna" pro-sovjetska propaganda, pa su se tako Milestone i scenaristica Lilian Hellman neko vrijeme našli na crnoj listi. Djelomično se nastojeći "oprati", producent Samuel Goldwyn je 1957. izdao skraćenu verziju pod naslovom ***Armored Attack***, kojoj je dodao naraciju i suvremene dokumentarne snimke vezane uz Mađarsku revoluciju, sugerirajući da nema razlike između tretmanu nacista prema Ukrajini i tretmanu Sovjeta prema Mađarskoj.

## Uloge
* Anne Baxter ... Marina Pavlova
* Dana Andrews ... Kolya Simonov
* Walter Huston ... Dr. Pavel Grigorich Kurin
* Walter Brennan ... Karp
* Ann Harding ... Sophia Pavlova
* Jane Withers ... Clavdia Kurina
* Farley Granger ... Damian Simonov
* Erich von Stroheim ... Dr. von Harden
* Dean Jagger ... Rodion Pavlov
* Carl Benton Reid ... Boris Stepanich Simonov
* Ann Carter ... Olga Pavlova
* Esther Dale ... Anna
* Ruth Nelson ... Nadya Simonova

## Reference

## Vanjske veze

* 
* 
* 
* *[http://www.hulu.com/watch/232470/the-north-star The North Star] * can be viewed for free on Hulu.
Hangmen Also Die!

***Hangmen Also Die!*** () je američki crno-bijeli film snimljen 1943. godine u režiji Fritza Langa, poznat kao jedina ekranizacija originalnog teksta koji je znameniti njemački pisac Bertolt Brecht napisao tokom svog boravka u Hollywoodu.

Film je snimljen u jeku drugog svjetskog rata. Radnja je smještena u Češku pod njemačkom okupacijom i opisuje posljedice atentata izvedenog na zloglasnog nacističkog vođu i Reichsprotektora Reinharda Heydricha. Protagonist, koga tumači Brian Donlevy je češki patriot koji je izvršio atentat i koji se nastoji skloniti kod kćeri uglednog profesora, dok istovremeno njemačke vlasti nastoje počinitelje na predaju natjerati okrutnim represalijama.

Scenario Johna Wexleya, odnosno Brechtov sinopsis, su napisani godinama prije što su svi detalji o atentatu bili poznati, pa su svi likovi u filmu (s izuzetkom Heydricha, koji se nakratko pojavljuje na početku) izmišljeni. Film je imao snažni propagandni naboj, te je prije opće distribucije svečano prikazan u gradu Prague u Oklahomi, gdje su većinu stanovnika činili potomci čeških imigranata i gdje je tada spaljena lutka s Hitlerovim likom.

Iste je godine MGM distribuirao niskobudžetni film *[[Hitler's Madman]]* koji se bavio istom temom.

## Uloge
* Hans Heinrich von Twardowski ... *Reinhard Heydrich*
* Brian Donlevy ... *Dr. Franticek Svoboda*
* Walter Brennan ... *Prof. Stephen Novotny*
* Anna Lee ... *Mascha Novotny*
* Gene Lockhart ... *Emil Czaka (brewer)* 
* Dennis O'Keefe ... *Jan Horak (Mascha's fiancé)*
* Nana Bryant ... *Mrs. Hellie Novotny*
* Margaret Wycherly ... *Ludmilla Novotny*
* Tonio Selwart ... *Chief of Gestapo Kurt Haas*
* Alexander Granach ... *Gestapo Insp. Alois Gruber*
* Reinhold Schünzel ... *Gestapo Insp. Ritter*

## Povezano
* *[[Hitler's Madman]]*
* *[[The Silent Village]]*
* *[[Atentat (film, 1964)|Atentat]]*
* *[[Operation Daybreak]]*
* *[[Lidice (film, 2011)|Lidice]]*

## Vanjske veze
* 
* 
*
Hitler's Madman

***Hitler's Madman*** () je američki crno-bijeli film snimljen 1943. u režiji Douglasa Sirka, kome je to predstavljao debi u Hollywoodu.

Snimljen je u jeku drugog svjetskog rata i inspiriran nedavnim događajima u okupiranoj Češkoj - atentatom na njemačkog Reichsprotektora Reinharda Heydricha i okrutnom nacističkom odmazdom u obliku uništenja sela Lidice. Scenarij se velikim dijelom oslanja na pjesmu *Murder of Lidice* koju je povodom tih događaja ispjevala američka književnica Edna St. Vincent Millay, te se njeni stihovi izgovaraju tokom trajanja filma. Radnja prikazuje kako Heydrich (čiji lik tumači John Carradine) zlostavlja okupirane Čehe prije nego što strada u atentatu, a nakon čega nacisti masakriraju stanovništvo Lidica.

Hitler's Madman je snimljen u niskobudžetnoj produkciji "Poverty Row" studija, ali je konačni rezultat bio toliko impresivan da su šefovi velikog studija Metro-Goldwyn-Mayer odlučili otkupiti film i distribuirati ga u okviru svoje mreže, što tada nije bila uobičajena praksa.

Nešto ranije iste godine je snimljen film *[[Hangmen Also Die!]]* koji se bavio istom temom.

## Povezano
* *[[Hangmen Also Die!]]*
* *[[The Silent Village]]*
* *[[Atentat (film, 1964)|Atentat]]*
* *[[Operation Daybreak]]*
* *[[Lidice (film, 2011)|Lidice]]*

## Vanjske veze
* 
*
The Silent Village

***The Silent Village*** je britanski igrano-dokumentarni film snimljen 1943. u režiji Humphreya Jenningsa. Napravljen je u jeku drugog svjetskog rata u propagandne svrhe pod pokroviteljstvom Ministarstva informacija. Jenningsu su kao inspiracija poslužili nedavni događaji u okupiranoj Češkoj, odnosno stradanje sela Lidice čije su stanovništvo masakrirali nacisti. Jennings je odlučio prikazati što bi se dogodilo da se nešto slično dogodi u Britaniji, pa tako Lidice u ovom filmu "glumi" rudarsko naselje Cwmgiedd u južnom Walesu. Film je napravljen u suradnju lokalnih stanovnika koji u filmu govore velškim jeziku i pjevaju lokalne pjesme. *The Silent Village* se isticao svojim realizmom te stekao reputaciju jednog od najefektnijih propagandnih filmova drugog svjetskog rata.

## Povezano
* *[[Hangmen Also Die!]]*
* *[[Hitler's Madman]]*
* *[[Atentat (film, 1964)|Atentat]]*
* *[[Operation Daybreak]]*
* *[[Lidice (film, 2011)|Lidice]]*

## Vanjske veze
* 
*
The Outlaw

***The Outlaw*** () je američki crno-bijeli vestern film snimljen 1943. u režiji i produkciji Howarda Hughesa koji je zbog specifičnih okolnosti produkcije stekao reputaciju najkontroverznijeg filma svog doba.

Protagonist filma, koga glumi Jack Buetel, je znameniti odmetnik Billy Kid, a radnja prikazuje njegovo prijateljstvo sa Docom Hollidayem (koga glumi Walter Huston), koje će, pak, dovesti do burne ljubavne veze sa Docovom djevojkom Rio (čiji lik tumači Jane Russell).

Film je snimljen 1941. godine, pri čemu je Hughesu anonimno pomagao njegov stari suradnik Howard Hawks. Na distribuciju se moralo čekati skoro dvije godine, s obzirom da je Hughes ušao u spor sa Breenovim uredom, koji je držao da dekolte, odnosno "sugestivna" odjeća koju u filmu nosi Jane Russell predstavlja povredu tadašnjeg strogog hollywoodskog cenzorskog kodeksa. Hughes je počekom 1943. godine distribuirao, ali je Breenov ured nakon tjedan dana naredio da se povuče iz dvorana. Tako stvorene kontroverze su, međutim, dobro poslužile Hughesu kada je 1946. godine distribuirao film u skraćenom izdanju. Russell je zahvaljujući njemu postala jedna od najpopularnijih hollywoodskih zvijezda.

Za snimanje filma se često vezuju i anegdote vezane uz Hughesov specijalno dizajnirani grudnjak koji je za cilj imao što bolje isticati njene velike grudi. Russell je kasnije potvrdila da je grudnjak uistinu dizajniran, ali da joj je bio previše neugodan za nošenje, te da je preferirala umjesto toga koristiti vlastiti grudnjak "pojačan" dodatnim materijalom.

## Cast

* Jack Buetel ... Billy Kid
* Jane Russell ... Rio McDonald
* Thomas Mitchell ... Pat Garrett
* Walter Huston ... Doc Holliday
* Mimi Aguglia ... Guadalupe
* Joe Sawyer ... Charley
* Gene Rizzi ... Stranac koji pokušava prevariti Billyja
* Dickie Jones ... Boy (van špice)
* Bobby Callahan ... Boy (van špice)

## Izvori

## Vanjske veze

* 
* 
* 
* 
* 
* Advertising Blimp  "Kept off the screen for 3 years, it's coming at last! The Outlaw starring Jane Russell"
Besatzung Dora

***Besatzung Dora*** () je njemački crno-bijeli ratni film snimljen 1943. u režiji Karla Rittera. Radnja se događa za vrijeme tada aktualnog drugog svjetskog rata i prati nekoliko pripadnika Luftwaffe - posade bombardera Junkers Ju 88 - odnosno njihove doživljaje na zapadnom, istočnom i sjevernoafričkom bojištu, kao i ljubavne zgode i nezgode. Film je bio napravljen u propagandne svrhe, ali se vrijeme njegove produkcije poklopilo s velikim porazima Osovine koje su ih prisilili na povlačenje s mnogih mjesta koja se spominju u filmu. Zbog svega toga, a najviše zbog scena u kojima se najavljuje predstojeća kolonizacija na Istoku, film je službeno zabranjen u novembru 1943. godine. Skraćena verzija je bila pripremljena za zatvorene projekcije pripadnicima Luftwaffe početlom 1945. godine. Nakon rata su ga savezničke vlasti zabranile, a danas se u Njemačkoj može vidjeti tek uz posebnu dozvolu.

## Vanjske veze
* 
* 
* ''Besatzung Dora''  bei Murnau Stiftung
Hotel Imperial (film, 1939)

:*v. također [[Hotel Imperial (film)]]



***Hotel Imperial*** je [[SAD|američki]] crno-bijeli igrani film snimljen 1939. godine u režiji [[Robert Florey|Roberta Floreya]]. Predstavlja adaptaciju istoimene kazališne predstave mađarskog pisca [[Lajos Bíró|Lajosa Biroa]], odnosno remake [[Hotel Imperial (film)|istoimenog nijemog filma]]. Radnja se događa u [[Galicija (Istočna Evropa)|Galiciji]] za vrijeme [[prvi svjetski rat|prvog svjetskog rata]] i smještena je u hotel gdje mlada žena (koju glumi [[Isa Miranda]]) pod krinkom sobarice pokušava otkriti ubicu svoje sestre, a u čemu joj pomaže [[Austro-Ugarska|austro-ugarski]] obavještajac koga glumi [[Ray Milland]]. *Hotel Imperial* je bio zamišljen kao prestižan projekt, ali su snimanje obilježili razne nezgode, nesporazumi i problemi, zbog kojih se odužilo čak tri godine; originalno su trebali nastupati [[Marlene Dietrich]] i [[Charles Boyer]], ali je Dietrich napustila zbog stalnih sukoba sa režiserom [[Henry Hathaway|Henryjem Hathawayem]]. Njena zamjena [[Margaret Sullavan]] je, pak, tokom snimanja slomila ruku, zbog čega je i sama morala biti zamijenjena. Milland je, pak, morao provesti tjedne u bolnici nakon što je, snimajući jednu scenu, pao s konja. Zbog toga se u Hollywoodu počelo govoriti da je *Hotel Imperial* "uklet".

Samo četiri godine kasnije je snimljen još jedan remake pod naslovom *Five Graves to Cairo''. gdje je radnja premještena u doba tada aktualnog drugog svjetskog rata.

## Uloge

* Isa Miranda ... Anna Warschawska
* Ray Milland ... Poručnik Nemassy
* Reginald Owen ... General Videnko
* Gene Lockhart ... Elias
* J. Carrol Naish ... Kuprin
* Curt Bois ... Anton
* Henry Victor ... Sultanov
* Albert Dekker ... Narednik
* Ernö Verebes ... Ivan
* Robert Middlemass ... General Von Schwartzberg
* Michel Werboff ... Ruski narednik
* Spencer Charters ... Visoff
* Betty Compson ... Soubrette
* Bodil Rosing ... Starica
* Wolfgang Zilzer ... Šepajući tenor

## Vanjske veze

*
Five Graves to Cairo

***Five Graves to Cairo*** () je američki ratni film snimljen 1943. u režiji Billyja Wildera poznat, između ostalog, i kao prvi u kome se kao lik pojavljuje znameniti njemački vojskovođa Erwin Rommel.

Radnja filma se temelji na kazališnoj predstavi *Hotel Imperial* mađarskog pisca Lajosa Biroa, ali je, za razliku od predloška, smještena u drugi svjetski rat u Sjevernoj Africi. Protagonist, koga tumači Franchot Tone je britanski vojnik koji sticajem okolnosti završi iza osovinskih linija i preuzme identitet konobara u pustinjskom hotelu čiji će gost postati Rommel (koga tumači Erich von Stroheim).

Film je bio sniman u jeku rata, odnosno u vrijeme dok kampanja u Sjevernoj Africi nije bila potpuno završena. Autorima je pri scenama pustinjske bitke pomogla Vojska SAD "posudivši" im vlastite pustinjske poligone odnosno lake trenažne tenkove M2 koji su "glumili" britanske i njaemačke modele. Film je dobio dobre kritike i značajno pomogao Wilderu da nastavi uspješnu karijeru u Hollywoodu.

## Uloge
* Franchot Tone - Kaplar John Bramble / Davos
* Anne Baxter - Mouche
* Akim Tamiroff - Farid
* Erich von Stroheim - Feldmaršal Erwin Rommel
* Peter van Eyck - Poručnik Schwegler
* Fortunio Bonanova - General Sebastiano

## Vanjske veze
* 
* 
* 
* 
* ''Five Graves to Cairo'' on Lux Radio Theater: December 13, 1943
Masakr u Lidicama

**Pokolj u [[Lidice|Lidicama]]** naziv je za nacistički zločin iz 2. svjetskog rata u kojem je ubijeno oko 1300 osoba.

Dana 27. svibnja 1942. zamjenik zapovjednika Gestapa, Reinhard Heydrich, bio je na putu prema Pragu u ulozi protektora Češke i Moravske, kada su povorku automobila u kojoj se nalazio i Heydrich, napala dva češka antifašista. Nakon pet dana Heydrich je od posljedica napada umro a nacisti su započeli s masovnim osvetama protiv češkog naroda.

Najpoznatiji među osvetničkim napadima zbio se 10. lipnja. Njemačke su snage opkolile Lidice i zapriječile sve izlaze iz sela. Nacisti su namjerno izabrali ovo selo zbog otpora i neprijateljstva stanovnika prema okupacijskim snagama, a selo je bilo i sumnjičeno za davanje utočišta lokalnim partizanima iz pokreta otpora. Nijemci su sakupili cijelo stanovništvo na jednom mjestu, a potom su muškarce starije od 16 godina odvojili i zatvorili u staju. Sljedećeg su dana svi bili strijeljani. Još je devetnaestero rudara, zajedno sa sedam žena bilo poslano u Prag, gdje su ih također strijeljali. Ostatak ženskog stanovništva bio je prebačen u koncentracijski logor Ravensbrück, gdje je četvrtina umrla ili u plinskim komorama ili od iscrpljujućeg prisilnog rada. Djeca su bila odvedena u koncentracijski logor Gneisenau, gdje su ih razvrstali po rasističkim kriterijima. Onu djecu koju su procijenili da su pogodna za preodgoj u Arijevce otpravili su u Njemačku, dok sudbina preostale djece i danas ostaje nepoznata. Selo je uništeno i sravnjeno sa zemljom. 

Sveukupno u nacističkom osvetničkom činu u Lidicama poginulo je oko 340 osoba. Malo češko selo Ležáky bilo je uništeno dva tjedna poslije uništenja Lidica. U ovom slučaju strijeljani su bili i muškarci i žene a djeca su bila poslana u koncentracijski logor ili na preodgoj. 

Kad se zbroje sve žrtve, procjenjuje se da je oko 1 300 osoba položilo svoj život ne bi li nacisti osvetili jednog čovjeka, zamjenika zapovjednika Gestapa i protektora Češke i Moravske Reinharda Heydricha.
Theodor Storm

**Theodor Storm** (Husum, 14. rujna 1817. - Hademarschen, 4. srpnja 1888.), njemački književnik

Za vrijeme studija prava u Kielu sprijateljio se s braćom Tychom i Theodorom Mommsen s kojima objavljuje svoje prve pjesme: "***Pjesmarica trojice prijatelja***". Njegove lirske i prozne radove odlikuje neposredan izraz, nostalgičnost i naglašena emocionalnost. Izbjegavajući refleksivnu poeziju, on u turobnim ugođajima i slutnji vidi srž lirike. Pjesme i novele s temama iz života prirode ili grada prožima centralni motiv, u početku u elegičnom, a kasnije u tragičnom tonu.

## Značajnija djela
* *[[Immensee (pripovjetka)|Immensee]]*
* *Pjesme*
* *Aquis submersu* (Utopljenik),
* *Jahač na bjelcu*
Immensee (Storm)

***Immensee*** () je pripovjetka njemačkog književnika Theodora Storma. Protagonist je Rheinhardt, koji se kao starac prisjeća svoje ljubavi prema Elisabeth koja se udala za njegovog prijatelja Ericha. Usprkos jednostavnog zapleta, pripovjetka, bogata simbolizmom, *Immensee* je Storma učinila slavnim i danas se smatra njegovim najpoznatijim djelom.

Ekranizirana je nekoliko puta - godine 1943. u Trećem rajhu te godine 1989. tadašnjem DDR-u.

## Vanjske veze

* 
* 
* Eine Interpretation von Immensee 
* Figurenlexikon zu ''Immensee'' von Björn Bühner im Portal Literaturlexikon online.
* Immensee als MP3-Hörbuch (Original und gekürzte Fassung) bei theateraufcd.de
Immensee (film)

***Immensee*** () je njemački igrani film snimljen 1943. u režiji Veita Harlana. Predstavlja adaptaciju istoimene pripovjetke Theodora Storma. Protagonist, koga glumi Carl Raddatz je Reinhardt, mladić koji radi studija muzike napušta svoj zavičaj i prijateljicu Elisabeth (koju glumi Kristina Söderbaum) u koju je zaljubljen. Radnja prikazuje kako se ona uda za njegovog prijatelja Ericha (koga glumi Paul Klinger) te, iako voli Reinhardta, odbija njegove prijedloge da napusti zavičaj i ode s njim u veliki grad.

*Immensee* je bio jedan od prvih njemačkih cjelovečernjih filmova u boji. Iako je napravljen u jeku drugog svjetskog rata i iako je scenarij bio adaptiran prema nacističkim načelima *[[Blut und Boden]]*, karakterizirao ga je nedostatak eksplicitne propagande. Najveću je popularnost, pak, imao kod pripadnika Wehrmachta na frontu koji su u protagonistici, koja usprkos iskušenjima, ostaje vjerna mužu i zavičaju, vidjeli idealizirani prikaz svojih žena i djevojaka u pozadini. Smatra se jednim od najpopularnijih i komercijalno najuspješnijih filmova Trećeg rajha.

## Vanjske veze
* 
* Immensee in filmportal.de
Ölfusá

**Ölfusá** je rijeka na jugu Islanda duga svega 25 km, ali je po količini voda najveća rijeka u zemlji.

## Geografija
Rijeka nastaje spajanjem rijeka Hvítá i Sog 10&nbsp;km sjevernije iznad grada Selfoss, od tamo teče prema jugozapadu do svog ušća u Atlanski ocean gdje ima veliki estuarij. Kod Selfossa je rijeka široka 25 metara, ali je duboka 9 m i ima prosječan protok od 373 m<sup>3</sup>/sec, nakon tog se znatno širi, tako da kod estuarija ima čak 5 km, plima se osjeti i do 10&nbsp;km od ušća.
U prošlim vremenima, rijeku je bilo iznimno teško prijeći, jer na njoj nema povoljnih gazova, pa su je ljudi savladavali na konjima ili splavima, pa su često stradavali, najveća nesreća dogodila se 1627. kad se 10 ljudi utopilo.

Prvi most na rijeci izgrađen je 1891., ali se urušio 1944., pa je 1946. izgrađen novi dug 132,25 metara.

Sliv rijeke velik je 5 760 km², i često je poplavljen pogotovo za visokih temperatura, kad se tope glečeri.
*Ölfusá* i njene pritoke bogate su lososima, pa je popularna među ribolovcima. U nju često uplovljavaju tuljani sve do prvih slapova.

## Reference

## Vanjske veze

* ''Ölfusá'' na portalu Nat.is
Tungnaá

**Tungnaá** (čita se Tungaj) je najveća pritoka rijeke Þjórsá na Islandu duga 129 km..

## Geografija
Rijeka izvire iz najvećeg evropskog glečera Vatnajökulla, u sredini Islanda, od tamo teče u pravcu jugozapada, preko zaleđenih planina centralnog Islanda, sve do svog ušća u akumulaciono jezero Sultartangalón sjeverno od vulkana Hekla u kom se spaja sa rijekom Þjórsá.

Rijeka Tungnaá je značajni izvor energije na Islandu, pa su na njoj podignute čak četiri hidroelektrane; Vatnsfell, Sigalda, Hrauneyjafoss, i Sultartangi.

## Reference

## Vanjske veze

* ''River Tungnaa'' na portalu Nat.is
Hofsjökull

**Hofsjökull** (prevedeno sa islandskog: **Hram [[glečer]]a**) je treći po veličini glečer na Islandu.

## Geografija
To ledeno polje u sredini Islanda, promjera oko 40 km², ima površinu od 994 km² metara. U svom središtu visok je 1765 metara, a njegove vode izvor su nekoliko rijeka, među njima i najduže islandske rijeke Þjórsá, te Héraðsvötna, Ölfuse i Blande.

## Reference

## Vanjske veze

* ''Hofsjökull'' na portalu Encyclopædia Britannica
Sultartangalón

**Sultartangalón** je akumulaciono jezero koje leži u planinskoj unutrašnjosti Islanda, udaljeno oko 100 km sjeveroistočno od grada Selfoss

## Geografija
Jezero je nastalo nakon što je između 1982. i 1984. izgrađena 6,1 km duga brana kojim su pregrađene rijeke Þjórsá i Tungnaá.
Mosfellsbær

**Mosfellsbær** je Islandski grad i općina od 8 978 stanovnika , dio metropolitanskog Rejkjavika.
## Geografija
*Mosfellsbær* leži na jugozapadu Islanda, u zaljevu Faxaflói, udaljen 13 km sjeveroistočno od Rejkjavika.
## Historija
Po jednoj od islandskih saga vikinški antijunak Egill Skallagrímsson pokopao je u 10. vijeku tu negdje svoje blago. U gradu je odrastao nobelovac Halldór Laxness, autor romana Islandsko zvono, Nezavisni ljudi i Atomska stanica. Kuća u kojoj je živio danas je pretvorena u muzej. 
## Privreda
Najveća industrija u gradu je predionica vune Alafoss.
## Gradovi prijatelji

## Reference

## Vanjske veze

* Službene stranice općine Mosfellsbær 
* ''Mosfellsbær'' na portalu Icelandic-Traveller
Selfoss

**Selfoss** je Islandski grad od 6 510 stanovnika , on je i sjedište općine Árborg i regije Suðurland, i najveći grad na jugu Islanda.
## Geografija
*Selfoss* leži na jugu Islanda, duž obala rijeke Ölfusá, udaljen 57 km jugoistočno od Rejkjavika.

U općini Árborg su i relativno udaljena naselja Hveragerði (14&nbsp;km) i Hella (37&nbsp;km). 
## Historija
Još ni danas nije potpuno jasno kad je prvo naselje osnovano, po jednoj od islandskih saga tu je proveo zimu 873. / 874. - Ingólfur Arnarson (jer se u njoj spominje rijeka Ölfusá i planine iznad nje). Ipak je puno vjerojatnije da je naselje osnovao oko 1000 - Þórir Ásason. U svakom slučaju to je bilo selo, jer je još 1900. u njemu živjelo samo 40 stanovnika. 
Prvi most na rijeci izgrađen je 1891., ali se urušio 1944., pa je 1946. izgrađen novi dug 132 metara.

*Selfoss* leži na seizmički trusnom području, pa su česti potresi, posljednji se dogodio 2008. tad je ozljeđeno 20 stanovnika, ali nitko nije poginuo.
## Znamenitosti
Najveća atrakcija je Rezervat prirode - Flói koji se nalazi u estuariju rijeke Ölfusá. 
## Privreda i transport
Glavna ekonomska aktivnost u okolici je uzgoj krava, tako da proizvodnja mlijeka i mliječnih prerađevina uz trgovinu i turizam koji se razvija u posljednje vrijeme, zapošljava najviše ljudi. Mljekara Mjólkurbú Flóamanna i trgovački lanac mješovite robe Kaupfélag Árnesinga bili su glavni poslodavci u gradu, od kad su osnovani 1930. U gradu djeluje je i koledž Fjölbrautaskóli Suðurlands (FSU) koji je također veliki poslodavac, tako da Selfoss ima jednu od najnižih stopa nezaposlenosti u cijeloj zemlji.

Do grada vodi otočna magistrala, pa je lako dostupan automobilima i autobusima.
Grad ima i mali privatni aerodrom (IATA: BISF, ICAO: BISF)
## Reference

## Vanjske veze

* Službene stranice općine Selfoss
* ''Selfoss'' na portalu Icelandic-Traveller